กฎกระทรวงกฎกระทรวงว่าด้วยการอบรมหรือถ่ายทอดความรู้ในวิชาชีพสำหรับผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยพ.ศ. ๒๕๕๐[๑] อาศัยอำนาจตามความในมาตรา๗ มาตรา ๓๓ (๑) (ก) และมาตรา ๓๔ แห่งพระราชบัญญัติการประกอบโรคศิลปะ พ.ศ. ๒๕๔๒รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ผู้ใดประสงค์จะขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยต้องมีหลักฐานใบมอบตัวศิษย์ผู้รับการอบรมหรือถ่ายทอดความรู้ตามแบบที่คณะกรรมการวิชาชีพสาขาการแพทย์แผนไทยกำหนดและต้องมีหนังสือรับรองการอบรมหรือถ่ายทอดความรู้จากครูผู้รับมอบตัวศิษย์ในสถาบันหรือสถานพยาบาลที่คณะกรรมการวิชาชีพสาขาการแพทย์แผนไทยรับรองตามประเภทและระยะเวลาที่กำหนด ดังต่อไปนี้(๑) ประเภทเวชกรรมไทยไม่น้อยกว่าสามปีโดยครูผู้รับมอบตัวศิษย์สาขาการแพทย์แผนไทยประเภทเวชกรรมไทย(๒) ประเภทเภสัชกรรมไทยไม่น้อยกว่าสองปีโดยครูผู้รับมอบตัวศิษย์สาขาการแพทย์แผนไทย ประเภทเภสัชกรรมไทย(๓) ประเภทการผดุงครรภ์ไทยไม่น้อยกว่าหนึ่งปีโดยครูผู้รับมอบตัวศิษย์สาขาการแพทย์แผนไทยประเภทการผดุงครรภ์ไทย(๔) ประเภทการนวดไทย ไม่น้อยกว่าสองปีโดยครูผู้รับมอบตัวศิษย์สาขาการแพทย์แผนไทยประเภทการนวดไทยการอบรมหรือถ่ายทอดความรู้การทดสอบความรู้และการรับรองสถาบันหรือสถานพยาบาลให้เป็นไปตามระเบียบที่คณะกรรมการวิชาชีพสาขาการแพทย์แผนไทยกำหนดข้อ ๒ให้ครูผู้รับมอบตัวศิษย์ออกหนังสือรับรองการอบรมหรือถ่ายทอดความรู้ให้แก่ศิษย์ซึ่งได้ผ่านการอบรมหรือถ่ายทอดความรู้ตามประเภทและระยะเวลาที่กำหนดในข้อ๑หนังสือรับรองการอบรมหรือถ่ายทอดความรู้ให้เป็นไปตามแบบที่คณะกรรมการวิชาชีพสาขาการแพทย์แผนไทยกำหนดข้อ ๓ในกรณีที่มีการเปลี่ยนครูผู้รับมอบตัวศิษย์ในระหว่างการอบรมหรือถ่ายทอดความรู้ให้มีการนับระยะเวลาต่อเนื่องกันได้ ทั้งนี้ให้ผู้ขอขึ้นทะเบียนและรับใบอนุญาตตามข้อ ๑ยื่นหลักฐานใบมอบตัวศิษย์ผู้รับการอบรมหรือถ่ายทอดความรู้ที่แสดงถึงการเปลี่ยนครูผู้รับมอบตัวศิษย์ข้อ ๔ผู้ประกอบโรคศิลปะสาขาการแพทย์แผนไทยที่ประสงค์จะยื่นคำขอขึ้นทะเบียนเป็นครูผู้รับมอบตัวศิษย์ต้องมีคุณสมบัติและไม่มีลักษณะต้องห้ามดังต่อไปนี้(๑)มีความรู้ความสามารถและทักษะในการประกอบโรคศิลปะสาขาการแพทย์แผนไทยในประเภทที่ได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยมาแล้วไม่น้อยกว่าห้าปี(๒) ประกอบโรคศิลปะสาขาการแพทย์แผนไทยหรือประกอบโรคศิลปะในสาขาการแพทย์แผนไทยประยุกต์และได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยอยู่ในขณะที่ขอเป็นครูผู้รับมอบตัวศิษย์(๓) ได้รับการอบรมความรู้การเป็นครูผู้รับมอบตัวศิษย์ตามหลักเกณฑ์ วิธีการและเงื่อนไขที่คณะกรรมการวิชาชีพสาขาการแพทย์แผนไทยกำหนด(๔) ไม่มีความประพฤติเสื่อมเสียหรือขัดต่อศีลธรรม(๕) ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือเป็นความผิดลหุโทษ(๖) ไม่เคยถูกสั่งพักใช้ใบอนุญาตหรือเพิกถอนใบอนุญาตตามกฎหมายว่าด้วยการประกอบโรคศิลปะการยื่นคำขอขึ้นทะเบียนเป็นครูผู้รับมอบตัวศิษย์สำหรับผู้มีภูมิลำเนาในเขตกรุงเทพมหานครให้ยื่น ณ กองการประกอบโรคศิลปะกรมสนับสนุนบริการสุขภาพ สำหรับผู้ที่มีภูมิลำเนาในต่างจังหวัดให้ยื่น ณสำนักงานสาธารณสุขจังหวัดที่ตนมีภูมิลำเนาหรือกองการประกอบโรคศิลปะกรมสนับสนุนบริการสุขภาพข้อ ๕ให้คณะกรรมการวิชาชีพสาขาการแพทย์แผนไทยออกหนังสือรับรองการเป็นครูผู้รับมอบตัวศิษย์ให้แก่ผู้ยื่นคำขอเมื่อได้ตรวจสอบแล้วว่ามีคุณสมบัติและไม่มีลักษณะต้องห้ามตามข้อ๔หนังสือรับรองการเป็นครูผู้รับมอบตัวศิษย์ให้มีอายุห้าปีนับแต่วันที่ออกหนังสือรับรองการต่ออายุหนังสือรับรองการเป็นครูผู้รับมอบตัวศิษย์ให้เป็นไปตามหลักเกณฑ์ วิธีการและเงื่อนไขที่คณะกรรมการวิชาชีพสาขาการแพทย์แผนไทยกำหนดข้อ ๖ครูผู้รับมอบตัวศิษย์จะสามารถรับศิษย์ไว้เพื่อให้การอบรมหรือถ่ายทอดความรู้ได้จำนวนเท่าใดให้เป็นไปตามหลักเกณฑ์วิธีการและเงื่อนไขที่คณะกรรมการวิชาชีพสาขาการแพทย์แผนไทยกำหนดข้อ ๗ในกรณีที่ปรากฏแก่คณะกรรมการวิชาชีพสาขาการแพทย์แผนไทยว่าครูผู้รับมอบตัวศิษย์ผู้ใดขาดคุณสมบัติหรือมีลักษณะต้องห้ามตามข้อ๔ ให้คณะกรรมการวิชาชีพสาขาการแพทย์แผนไทยสั่งเพิกถอนหนังสือรับรองของผู้นั้นข้อ ๘ใบมอบตัวศิษย์และใบรายงานแสดงความรู้ความชำนาญซึ่งได้ออกให้ตามพระราชบัญญัติควบคุมการประกอบโรคศิลปะพุทธศักราช ๒๔๗๙ ก่อนวันที่กฎกระทรวงนี้ใช้บังคับให้ใช้ได้ตามระยะเวลาที่เหลืออยู่ใบมอบตัวศิษย์และใบรายงานแสดงความรู้ความชำนาญตามวรรคหนึ่งที่ได้ยื่นต่อผู้อำนวยการกองการประกอบโรคศิลปะก่อนวันที่กฎกระทรวงนี้ใช้บังคับให้ถือเป็นใบมอบตัวศิษย์ผู้รับการอบรมหรือถ่ายทอดความรู้และหนังสือรับรองการอบรมหรือถ่ายทอดความรู้ที่ได้ยื่นไว้ตามกฎกระทรวงนี้โดยอนุโลมข้อ ๙ผู้ประกอบโรคศิลปะสาขาการแพทย์แผนไทยที่ได้รับหนังสือรับรองการเป็นครูผู้รับมอบตัวศิษย์ตามพระราชบัญญัติควบคุมการประกอบโรคศิลปะ พุทธศักราช ๒๔๗๙ให้หนังสือรับรองดังกล่าวใช้ได้ต่อไป แต่ให้มีกำหนดระยะเวลาไม่เกินห้าปีนับแต่วันที่กฎกระทรวงนี้ใช้บังคับข้อ ๑๐ภายในระยะเวลาสามปีนับแต่วันที่กฎกระทรวงนี้ใช้บังคับ มิให้นำความในข้อ ๔ (๑) (๒) และ(๓)มาใช้บังคับแก่ผู้ที่ได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดไทย ที่ประสงค์จะขึ้นทะเบียนเป็นครูผู้รับมอบตัวศิษย์เพื่อให้การอบรมหรือถ่ายทอดความรู้แก่ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดไทยตามข้อ ๑ (๔)ข้อ ๑๑ภายในระยะเวลาห้าปีนับแต่วันที่กฎกระทรวงนี้ใช้บังคับให้ผู้ประกอบโรคศิลปะสาขาการแพทย์แผนไทย ประเภทเวชกรรมไทย ที่ได้รับหนังสือรับรองการเป็นครูผู้รับมอบตัวศิษย์เพื่อให้การอบรมหรือถ่ายทอดความรู้และผ่านการประเมินจากคณะกรรมการวิชาชีพสาขาการแพทย์แผนไทยแล้วสามารถขึ้นทะเบียนเป็นครูผู้รับมอบตัวศิษย์เพื่อให้การอบรมหรือถ่ายทอดความรู้แก่ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดไทยตามข้อ ๑ (๔) ได้ให้ไว้ ณ วันที่ ๑๘กรกฎาคม พ.ศ. ๒๕๕๐มงคล ณ สงขลารัฐมนตรีว่าการกระทรวงสาธารณสุขหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๓๓ (๑) (ก)แห่งพระราชบัญญัติการประกอบโรคศิลปะ พ.ศ. ๒๕๔๒กำหนดให้ผู้ขอขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยจะต้องมีความรู้ในวิชาชีพโดยได้รับการอบรมหรือถ่ายทอดความรู้จากผู้ประกอบโรคศิลปะซึ่งได้รับอนุญาตให้ถ่ายทอดความรู้ในสถาบันหรือสถานพยาบาลที่คณะกรรมการวิชาชีพสาขาการแพทย์แผนไทยรับรองและมาตรา ๓๔ แห่งพระราชบัญญัติดังกล่าวกำหนดให้การขอขึ้นทะเบียนและรับใบอนุญาตการออกใบอนุญาตการออกหนังสือรับรองความรู้ความชำนาญเฉพาะทางในการประกอบโรคศิลปะต้องเป็นไปตามหลักเกณฑ์วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้วัชศักดิ์/จัดทำ๓๐ สิงหาคม ๒๕๕๐โชติกานต์/ปรับปรุง๑๐ พฤศจิกายน ๒๕๕๙[๑] ราชกิจจานุเบกษา เล่ม ๑๒๔/ตอนที่ ๔๕ ก/หน้า ๑/๒๑ สิงหาคม ๒๕๕๐